Jaundundaga
Jaundundaga on küla (vidējciems) Kuramaal Lätis Talsi piirkonna Dundaga vallas. Küla asub valla keskosas. Jaundundaga jääb valla keskusest Dundagast 2 kilomeetrit põhja poole ja Riiast 156 kilomeetri kaugusele. Külas asub Jaundundaga bussipeatus, Jaundundaga ja Sūde piiril aga Slimnīca bussipeatus. Küla on kujunenud endise Dundaga kirikumõisa juurde. Suurem osa sealsetest hoonetest rajati 1920. aastatel. Dundaga kirikumõisa eluhoone ja selle juures asuv park on riikliku muinsuskaitse all. Aastail 2009–2021 kuulus küla Dundaga piirkonda.